Blaze7451/Wiki-th-20250601 huggingface dataset:
งานแสดงตราไปรษณียากรแห่งชาติ

งาน THAIPEX '05
งานแสดงตราไปรษณียากรแห่งชาติ (Thailand Philatelic Exhibition หรือ THAIPEX) เป็นงานที่จัดโดยไปรษณีย์ของไทยเป็นประจำทุกสองปี ในงานมีการจัดแสดงและประกวดแสตมป์จากนักสะสมในระดับประเทศ ไม่ว่าจะเป็นเยาวชนหรือผู้ใหญ่ มีการออกร้านของร้านขายแสตมป์จำนวนมาก ในบางปีเป็นการจัดงานระดับโลก ซึ่งมีผู้นำแสตมป์เข้าประกวดจากนานาชาติ และเรียกงานเป็น งานแสดงตราไปรษณียากรระหว่างประเทศ (พ.ศ. 2526) หรือ งานแสดงตราไปรษณียากรโลก (พ.ศ. 2536 และ 2546) เป็นต้น
ปกติจะจัดงานในช่วงที่ตรงกับวันที่ 4 สิงหาคม ตรงกับวันไปรษณีย์ไทย ยกเว้นงานระดับโลกอาจจัดในช่วง 9 ตุลาคม ซึ่งเป็นวันก่อตั้ง สหภาพสากลไปรษณีย์แทน

**รายละเอียดของงาน**

**อ้างอิง**
หมวดหมู่:ไปรษณีย์
หมวดหมู่:แสตมป์
หมวดหมู่:งานจัดแสดง
บัตรตราไปรษณียากรที่ระลึก

ไฟล์:British 1997 Great Tudor Presentation Pack.jpg|right|thumb|200px|บัตรตราไปรษณียการที่ระลึกของประเทศอังกฤษเมื่อปี ค.ศ. 1997 โดยจัดทำเพื่อระลึกพระเจ้าเฮนรีที่ 8 แห่งอังกฤษ
บัตรตราไปรษณียากรที่ระลึก (Presentation Pack) เป็นรูปแบบการจำหน่ายแสตมป์สำหรับการสะสมแบบหนึ่ง โดยมีลักษณะเป็นการ์ดแข็งภายในติดเมาท์และบรรจุแสตมป์ครบชุด บนการ์ดอาจมีการพิมพ์รายละเอียดต่าง ๆ เกี่ยวกับแสตมป์เช่น ชื่อชุด คำอธิบายภาพบนแสตมป์ เป็นต้น
หมวดหมู่:แสตมป์
เวลาสากลเชิงพิกัด

แผนที่โลกแสดงเขตเวลาในปัจจุบัน
เวลาสากลเชิงพิกัด (Coordinated Universal Time; ตัวย่อ: UTC) คือ หน่วยเวลาที่ใช้ในการอ้างอิงการหมุนของโลก โดยใช้เครื่องหมายบวก (+) หรือลบ (-) เทียบจากหน่วยเวลาสากลซึ่งเป็นระบบอ้างอิงจากเวลามาตรฐานกรีนิช (GMT) จุดอ้างอิงของเวลาสากลเชิงพิกัดคือที่ลองจิจูด ที่ 0° ที่ตัดผ่านหอดูดาวหลวงกรีนิชในกรีนิช ลอนดอน สหราชอาณาจักร (และเป็นสาเหตุหลักที่เวลามาตรฐานกรีนิชยังคงมีใช้อยู่ในปัจจุบัน)

**ตารางเวลาสากลเชิงพิกัด**
ตัวอย่างเวลาของที่ต่างๆ ในโลก ถ้าเวลาสากลเชิงพิกัดมีค่า 10:00- ลอสแอนเจลิส สหรัฐอเมริกา (UTC -8) - เวลาท้องถิ่น 2:00- นิวยอร์ก สหรัฐอเมริกา (UTC -5) - เวลาท้องถิ่น 5:00- ลอนดอน สหราชอาณาจักร (UTC) - เวลาท้องถิ่น 10:00- กรุงเทพ ประเทศไทย (UTC +7) - เวลาท้องถิ่น 17:00 - โตเกียว ประเทศญี่ปุ่น (UTC +9) - เวลาท้องถิ่น 19:00
อย่างไรก็ตาม ในช่วงฤดูร้อน ในบางพื้นที่ของโลก โดยเฉพาะในพื้นที่ที่อยู่ห่างจากเส้นศูนย์สูตร  ช่วงเวลาจากวันอาทิตย์สุดท้ายของเดือนมีนาคม จนถึงวันอาทิตย์สุดท้ายของเดือนตุลาคม เวลาท้องถิ่น จะใช้เวลาออมแสงแทน ซึ่งโดยทั่วไปมีค่าแตกต่างจากเวลาปกติ 1 ชั่วโมง

**แหล่งข้อมูลอื่น**
  What is Universal Time ? date=2005-09-03  กองทัพเรือสหรัฐ
ว
หมวดหมู่:ข้อเสนอแนะของ ITU-R
ทฤษฎีออโตมาตา

ทฤษฎีออโตมาตา (Automata theory) เป็นสาขาหนึ่งของวิทยาการคอมพิวเตอร์ที่ศึกษาเครื่องจักรสถานะจำกัด ผ่านทางวัตถุทางคณิตศาสตร์ที่แสดงเครื่องจักรเหล่านั้น

**ออโตมาตา**
ออโตมาตา รูปพหูพจน์ ออโตมาตา (automata), รูปเอกพจน์ ออโตมาตอน (automaton)  ความหมายโดยตัวศัพท์หมายถึง เครื่องกลซึ่งเคลื่อนที่หรือทำงานได้ด้วยตนเอง. ในสาขาวิทยาการคอมพิวเตอร์นั้น ใช้ออโตมาตา เพื่อเป็นโมเดลทางคณิตศาสตร์ของ เครื่องจักรสถานะจำกัด

**รายละเอียดพื้นฐาน**
ออโตมาตานั้นเป็นโมเดลทางคณิตศาสตร์ของเครื่องจักรสถานะจำกัด (Finite state machine)  เครื่องจักรสถานะจำกัดนั้น คือเครื่องจักรที่เมื่อรับข้อมูล จะ กระโดด ไปมาระหว่างสถานะต่าง ๆ ตามที่ได้ระบุไว้ใน ฟังก์ชันการเปลี่ยนแปลง ซึ่งสามารถเขียนอยู่ในรูปของตารางได้   สำหรับเครื่องจักรตระกูล "มีลลี" ฟังก์ชันดังกล่าวจะระบุสถานะที่จะเปลี่ยนไป สำหรับสถานะตั้งต้น และข้อมูลที่ได้รับ    ข้อมูลป้อนเข้าจะถูก "อ่าน" ทีละตัวอักษร จนกระทั่งข้อมูลถูกอ่านเข้าไปทั้งหมด (จะเข้าใจได้ง่ายขึ้นถ้ามองข้อมูลป้อนเข้าเป็นเทปที่มีตัวอักษรเขียนเรียงต่อกันบนเทปนั้น เทปนี้จะถูกอ่านโดยหัวอ่านของออโตมาตา ซึ่งจะอ่านตัวอักษรไปเรื่อย ๆ ครั้งละหนึ่งตัวอักษร)   เมื่อข้อมูลถูกอ่านเข้าไปจนหมด เราจะกล่าวว่าออโตมาตาหยุดทำงาน และสถานะของมันก็จะใช้บอกว่าออโตมาตานั้น รับ หรือ ไม่รับ ข้อมูลป้อนเข้านั้น   กล่าวคือ ถ้าออโตมาตามีสถานะอยู่ใน สถานะรับ เราจะกล่าวว่าออโตมาตา รับ ข้อมูลนั้น และในทางกลับกันเราจะกล่าวว่าออโตมาตา ไม่รับ ข้อมูลนั้น    เราสามารถมองว่าข้อมูลป้อนเข้าใด ๆ เป็น คำ คำหนึ่ง และเราจะกล่าวว่าเซตของคำที่ออโตมาตารับเป็น ภาษาที่รับโดยออโตมาตา นั้น

**คุณลักษณะของออโตมาตา**
 ประกอบด้วยสถานะ (states), ฟังก์ชันการเปลี่ยนสถานะ (transition function), สถานะเริ่มต้น (initial states) และ สถานะการยอมรับ (accepting states) - รับอินพุตจากภายนอกระบบเข้าอย่างต่อเนื่อง เรียกอินพุตที่รับเข้ามานี้ว่าตัวอักษร (alphabets)- ลำดับของตัวอักษรที่เป็นอินพุตซึ่งรับเข้ามาเรื่อย ๆ นั้น เรียกว่า คำ (words)- มีการเปลี่ยนสถานะตามที่กำหนดโดยฟังก์ชันการเปลี่ยนสถานะ อันเป็นไปตามตัวอักษรที่รับอินพุตเข้ามา- เมื่อหยุดการรับอินพุต หากออโตมาตาอยู่ในสถานะการยอมรับ ถือว่าออโตมาตายอมรับคำที่เป็นอินพุตนั้น แต่ถ้าออโตมาตาอยู่นอกสถานะการยอมรับ ถือว่าออโตมาตาปฏิเสธคำที่เป็นอินพุตนั้น- เซตของคำทั้งหมดที่ออโตมาตานั้นยอมรับเรียกว่า ภาษา ซึ่งยอมรับโดยออโตมาตานั้น

**ประเภทของออโตมาตา**
 ออโตมาตาเชิงกำหนด (Deterministic Finite Automata; DFA)- ออโตมาตาเชิงไม่กำหนด (Nondeterministic Finite Automata; NFA)- ออโตมาตาเชิงไม่กำหนด ที่มีการเปลี่ยนสถานะด้วยอักษร ε (อักษรว่างเปล่า) (Nondeterministic Finite Automata, with ε transitions (ε-NFA))- พุชดาวน์ ออโตมาตา (Pushdown Automata; PDA)- เครื่องคำนวณทัวริ่ง (Turing Machines)- ออโตมาตาแบบมีขอบเขตเชิงเส้น (Linear Bound Automata; LBA)

**อ้างอิง**
 Michael Sipser (1997). Introduction to the Theory of Computation, PWS Publishing. ISBN 0-534-94728-X.  Part One: Automata and Languages, chapters 1–2, pp.29–122. Section 4.1: Decidable Languages, pp.152–159. Section 5.1: Undecidable Problems from Language Theory, pp.172–183.

**แหล่งข้อมูลอื่น==
บือคีออโตมาตอน

บือคีออโตมาตอน (Büchi automaton) ตั้งชื่อตาม Julius Richard Büchi นักคณิตศาสตร์ชาวสวิส ใช้สำหรับการคำนวณซึ่งมีลักษณะเป็นอนันต์ คือการคำนวณนั้นดำเนินเรื่อยไปไม่มีสิ้นสุด การประยุกต์ใช้บือคีออโตมาตานั้น มีตัวอย่างในด้าน formal method เช่น ตรรกและการให้เหตุผลในระบบรีแอคทีฟ (reactive system)
และ การตรวจสอบโมเดล (model checking)

**สัญลักษณ์**
สัญลักษณ์ที่ใช้ในหัวข้อนี้:- : เซตจำกัด ของอักษร- : เซตของคำจำกัด- : เซตของคำ (-words หรือ -sequences )

**บือคีออโตมาตอน**
บือคีออโตมาตอน เป็น NFA ซึ่งมีการปรับเปลี่ยนเงื่อนไงการยอมรับ เพื่อรองรับ คำ .
การยอมรับคำ  ของ บือคีออโตมาตอนเกิดขึ้นเมื่อ อ่านคำซึ่งอินพุตจากซ้ายไปขวาและทำการเปลี่ยนสถานะตาม
ที่กำหนดโดยฟังก์ชันการเปลี่ยนสถานะ แล้วในสายลำดับการเปลี่ยนสถานะนั้น มีสถานะยอมรับเกิดขึ้นบ่อยเป็นอนันต์
เราเรียกการยอมรับคำแบบนี้ว่าการยอมรับแบบบือคี (Büchi acceptance)

**อ้างอิง**
 Wolfgang THOMAS, Automata on Infinite Objects, Handbook of theoretical computer science (vol. B): formal models and semantics,  ISBN 0-444-88074-7
หมวดหมู่:ทฤษฎีออโตมาตา
หมวดหมู่:ตัวแบบการคำนวณ
หมวดหมู่:การตรวจสอบตัวแบบ
วิกิพีเดีย:วันนี้ในอดีต/6 กรกฎาคม

6 กรกฎาคม: วันเอกราชในมาลาวี (พ.ศ. 2507) และคอโมโรส (พ.ศ. 2518)- พ.ศ. 2026 (ค.ศ. 1483) – พระเจ้าริชาร์ดที่ 3 แห่งอังกฤษ พระมหากษัตริย์พระองค์สุดท้ายแห่งราชวงศ์ยอร์กและราชวงศ์แพลนแทเจอนิต ราชาภิเษกเป็นพระมหากษัตริย์อังกฤษ- พ.ศ. 2328 (ค.ศ. 1785) – ดอลลาร์ ระบบเงินตราทศนิยม ได้รับเลือกอย่างเป็นเอกฉันท์ให้เป็นเงินตราประจำชาติของสหรัฐ- พ.ศ. 2428 (ค.ศ. 1885) – หลุยส์ ปาสเตอร์ (ในภาพ) และเอมิล รูซ์ นักเคมีชาวฝรั่งเศส ประสบความสำเร็จในการทดสอบวัคซีนโรคพิษสุนัขบ้ากับเด็กวัยเก้าขวบซึ่งถูกสุนัขที่ติดเชื้อกัด- พ.ศ. 2490 (ค.ศ. 1947) – เริ่มการผลิตปืนเอเค 47 ปืนเล็กยาวจู่โจมที่ขายดีที่สุดในโลก- พ.ศ. 2542 (ค.ศ. 1998) – ท่าอากาศยานนานาชาติฮ่องกงบนเกาะเช็กล้าปก๊อก เปิดให้บริการพาณิชย์วันแรก ปัจจุบันเป็นท่าอากาศยานที่มีผู้โดยสารมากที่สุดแห่งหนึ่งของโลก
ดูเพิ่ม: 5 กรกฎาคม – 6 กรกฎาคม – 7 กรกฎาคม
จดหมายเหตุ – รายชื่อบทความวันนี้ในอดีต
รถสี่ล้อแดง

รถแดง รถโดยสารรับจ้างที่นิยมในตัวเมืองเชียงใหม่ 
การจราจรในเชียงใหม่ และรถสองแถวรู้จักในชื่อ"รถแดง" 
รถสี่ล้อแดง หรือ รถแดง คือรถโดยสารรับจ้าง ในรูปแบบของรถสองแถวขนาดเล็กในตัวอำเภอเมือง เชียงใหม่ โดยผู้ขับรวมตัวในรูปสหกรณ์ ชื่อ สหกรณ์นครลานนาเดินรถ จำกัด  
เนื่องจากตัวรถมีสีแดง จึงเรียกว่า "รถแดง" หรือ ชาวเชียงใหม่เรียกว่า "รถสี่ล้อ" ลักษณะการวิ่งของรถจะไม่ประจำทาง โดยจะวิ่งในเส้นทางที่ผู้โดยสารต้องการคล้ายกับแท็กซี่ แต่จะรับผู้โดยสารเพิ่มเติมตลอดทาง และเปลี่ยนเส้นทางตามผู้โดยสาร 
ล่าสุดได้มีโครงการจากมหาวิทยาลัยเชียงใหม่ ได้ทำการวางเส้นทางจำลองวิ่งของรถเมล์ โดยใช้รถสี่ล้อแดง เสริมเข้ากับรถเมล์ของทางเทศบาลนครเชียงใหม่

**ดูเพิ่ม**
 การขนส่งในจังหวัดเชียงใหม่

**อ้างอิง**
หมวดหมู่:ระบบขนส่งมวลชนในจังหวัดเชียงใหม่
หมวดหมู่:การขนส่งในจังหวัดเชียงใหม่
หมวดหมู่:สัญลักษณ์

หมวดหมู่:วัตถุแบ่งตามชนิด
หมวดหมู่:การเข้ารหัส
หมวดหมู่:การอ้างอิง
หมวดหมู่:สัญลักษณ์นิยม
หมวดหมู่:มโนทัศน์
หมวดหมู่:สัญกรณ์
หมวดหมู่:อินโฟกราฟิกส์
ความหนาแน่นประชากร

ความหนาแน่นประชากร เป็นการวัดปริมาณประชากรในหน่วยพื้นที่หนึ่ง ๆ โดยขึ้นอยู่กับกลุ่มตัวอย่างที่เลือกนำมาสำรวจ เช่น ความหนาแน่นของประชากรในประเทศ หรือความหนาแน่นประชากรในเขตที่อยู่อาศัย และในบางครั้งจะเป็นการยากในการวัดที่ได้ค่าความหนาแน่นที่แน่นอน หน่วยที่ใช้ในการวัดความหนาแน่น ได้แก่ จำนวนประชากรต่อตารางกิโลเมตร หรือ จำนวนบ้านต่อพื้นที่ตารางกิโลเมตร หรือในบางกรณีพิเศษ จะใช้เป็นจำนวนประชากรต่อหน่วยความยาว เช่น จำนวนประชากรต่อบริเวณความยาวชายหาด
ความหนาแน่นของประชากรของประเทศไทยทั่วทั้งประเทศ (ต่อตร.กม) ปี พ.ศ. 2560 เท่ากับ 136 คนต่อ ตร.กม.
หมวดหมู่:ภูมิศาสตร์
หมวดหมู่:ประชากรศาสตร์
หมวดหมู่:ปัญหาสิ่งแวดล้อม
อำเภอเฉลิมพระเกียรติ

อำเภอเฉลิมพระเกียรติ เป็นอำเภอซึ่งได้รับการประกาศจัดตั้งเป็นอำเภอกรณีพิเศษ โดยไม่ผ่านการเป็นกิ่งอำเภอ มีการประกาศจัดตั้งขึ้นเมื่อ 5 ธันวาคม พ.ศ. 2539 เพื่อเป็นการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี โดยมีการตั้งชื่ออำเภอว่า อำเภอเฉลิมพระเกียรติ ใน 5 จังหวัด ดังนี้- อำเภอเฉลิมพระเกียรติ จังหวัดนครราชสีมา- อำเภอเฉลิมพระเกียรติ จังหวัดนครศรีธรรมราช- อำเภอเฉลิมพระเกียรติ จังหวัดน่าน- อำเภอเฉลิมพระเกียรติ จังหวัดบุรีรัมย์- อำเภอเฉลิมพระเกียรติ จังหวัดสระบุรี
หมวดหมู่:พระราชพิธีกาญจนาภิเษก พ.ศ. 2539
เฉลิมพระเกียรติ
แขวง

แขวง เป็นชื่อเรียกของเขตการปกครอง โดยในประเทศลาวและประเทศพม่านั้น "แขวง" จะมีอำนาจปกครองในระดับเดียวกับจังหวัดของประเทศไทย

**แขวงในประเทศไทย**
แขวง เป็นระดับการปกครองของรัฐในหลายพื้นที่ของประเทศไทยในอดีต มีฐานะเทียบเท่ากับตำบล cn-span|แต่ปัจจุบันมีที่ใช้เฉพาะในกรุงเทพมหานครและองค์กรปกครองส่วนท้องถิ่นขนาดใหญ่บางแห่งเท่านั้น ในเขตกรุงเทพมหานคร "แขวง" จะอยู่ในระดับเดียวกับตำบลของจังหวัดอื่น คือ เล็กกว่าเขต (เทียบได้กับอำเภอ) เนื่องจากแขวงเหล่านี้เกือบทั้งหมดเปลี่ยนแปลงฐานะมาจากตำบลที่มีอยู่เดิมในจังหวัดพระนครและจังหวัดธนบุรี ดังนั้นบางครั้งจึงเกิดความสับสนในการใช้คำว่าแขวงและตำบลในความหมายดังกล่าว
แต่เดิมนั้นในพื้นที่เขตรอบนอกของกรุงเทพมหานครที่ไม่ได้อยู่ในเขตเทศบาลนครกรุงเทพและเทศบาลนครธนบุรี (ซึ่งตำแหน่งกำนันถูกยกเลิกตามพระราชบัญญัติเทศบาล) มาก่อนจะมีการเปลี่ยนรูปแบบการปกครองนครหลวงเป็นกรุงเทพมหานคร จะมีกำนันแขวงเป็นหัวหน้าดูแลแต่ละแขวงในลักษณะเดียวกันกับกำนันตำบลของจังหวัดอื่น ๆ อย่างไรก็ตาม กรุงเทพมหานครได้ออกประกาศยกเลิกตำแหน่งกำนัน รวมทั้งผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนันทั้งหมดในพื้นที่มาตั้งแต่ปี พ.ศ. 2547 แล้ว
นอกจากนี้ ในเขตเทศบาลนครบางแห่ง ได้แก่ เทศบาลนครนนทบุรีและเทศบาลนครเชียงใหม่ ซึ่งไม่มีตำแหน่งกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนันแล้วเช่นกันก็มีการแบ่งหน่วยการบริหารออกเป็น "แขวง" แต่อยู่ในระดับที่สูงกว่าตำบล เนื่องจากประกอบด้วยพื้นที่ของตำบลต่าง ๆ ในเขตเทศบาลแห่งนั้นรวมกัน โดยพื้นที่รับผิดชอบของสำนักงานแขวงแต่ละแห่งไม่จำเป็นต้องอิงกับเขตของตำบล ดังนั้นแขวงเหล่านั้นจึงไม่ได้แทนที่ตำบลอย่างสมบูรณ์เหมือนในกรุงเทพมหานคร ทั้งนี้ แต่ละแขวงจะมีหัวหน้าแขวงประจำสำนักงานแขวงเป็นผู้ดูแล

**รายชื่อแขวงในกรุงเทพมหานคร**
ปัจจุบันกรุงเทพมหานครมี 180 แขวง

**อ้างอิง**
  ข้อมูลทำเนียบท้องที่ กรมการปกครอง กระทรวงมหาดไทย date=2008-12-07 

แขวง
ท่าช้าง

ท่าช้าง สามารถหมายถึงสถานที่ที่มีชื่อเดียวกันในอำเภอและจังหวัดต่าง ๆ ดังนี้

**อำเภอ**
 อำเภอท่าช้าง จังหวัดสิงห์บุรี

**ตำบล**
 ตำบลท่าช้าง อำเภอเมืองจันทบุรี จังหวัดจันทบุรี- ตำบลท่าช้าง อำเภอเมืองนครนายก จังหวัดนครนายก- ตำบลท่าช้าง อำเภอเฉลิมพระเกียรติ จังหวัดนครราชสีมา- ตำบลท่าช้าง อำเภอนครหลวง จังหวัดพระนครศรีอยุธยา- ตำบลท่าช้าง อำเภอพรหมพิราม จังหวัดพิษณุโลก- ตำบลท่าช้าง อำเภอบ้านลาด จังหวัดเพชรบุรี- ตำบลท่าช้าง อำเภอบางกล่ำ จังหวัดสงขลา- ตำบลท่าช้าง อำเภอเสาไห้ จังหวัดสระบุรี- ตำบลท่าช้าง อำเภอวิเศษชัยชาญ จังหวัดอ่างทอง- ตำบลท่าช้าง อำเภอสว่างวีระวงศ์ จังหวัดอุบลราชธานี
หรืออาจหมายถึงตำบลที่มีคำว่า "ท่าช้าง" ภายในชื่อ ในอำเภอและจังหวัดต่อไปนี้- ตำบลวังท่าช้าง อำเภอกบินทร์บุรี จังหวัดปราจีนบุรี- ตำบลห้วยท่าช้าง อำเภอเขาย้อย จังหวัดเพชรบุรี- ตำบลทุ่งท่าช้าง อำเภอสระโบสถ์ จังหวัดลพบุรี- ตำบลท่าช้างคล้อง อำเภอผาขาว จังหวัดเลย

**เทศบาลตำบล**
 เทศบาลตำบลท่าช้าง อำเภอเมืองนครนายก จังหวัดนครนายก- เทศบาลตำบลท่าช้าง อำเภอเฉลิมพระเกียรติ จังหวัดนครราชสีมา- เทศบาลตำบลท่าช้าง อำเภอบางกล่ำ จังหวัดสงขลา- เทศบาลตำบลท่าช้าง อำเภอวิเศษชัยชาญ จังหวัดอ่างทอง- เทศบาลตำบลท่าช้าง อำเภอสว่างวีระวงศ์ จังหวัดอุบลราชธานี- เทศบาลตำบลท่าช้างคล้อง อำเภอผาขาว จังหวัดเลย

**ท่าเรือ**
 ท่าช้างวังหลวง
เทนนิสวิมเบิลดัน

สัญลักษณ์ของการแข่งขัน
การแข่งขันเทนนิสวิมเบิลดัน (The Championships, Wimbledon) เป็นการแข่งขันเทนนิสที่เก่าแก่ที่สุดในโลก โดยจะจัดการแข่งขันขึ้นในช่วงเดือนมิถุนายน-กรกฎาคมของทุกปี วิมเบิลดันเป็นการแข่งขันเทนนิสแกรนด์สแลมรายการที่สามของปี ถัดจากออสเตรเลียนโอเพน และเฟรนช์โอเพน ก่อนจะปิดท้ายปีด้วยรายการยูเอสโอเพน และเป็นการแข่งขันแกรนด์สแลมรายการเดียวในปัจจุบันที่แข่งขันบนคอร์ทหญ้า
การแข่งขันวิมเบิลดันเริ่มจัดมาตั้งแต่ ค.ศ. 1877 ที่คอร์ทเทนนิสในย่านวิมเบิลดัน กรุงลอนดอน สหราชอาณาจักร เป็นการแข่งขันที่มีธรรมเนียมปฏิบัติมากมายและยาวนาน เช่น ชุดแข่งขันของนักเทนนิสจะต้องมีสีขาวเป็นส่วนใหญ่ ไม่แข่งขันในวันอาทิตย์ของสัปดาห์แรก (วันอาทิตย์ของสัปดาห์ที่สองใช้แข่งขันรอบชิงชนะเลิศชายเดี่ยว) ตั้งแต่เริ่มจัดมีการแข่งขันในวันอาทิตย์ของสัปดาห์แรกเพียงสามปีคือ ค.ศ.1991 ค.ศ.1997 และ ค.ศ.2004  เนื่องจากมีฝนรบกวนทำให้การแข่งขันล่าช้า
เนื่องจากเป็นการแข่งขันบนพื้นหญ้า ที่จะมีการแฉลบของลูกมากกว่าพื้นผิวประเภทอื่น และมีความเร็วของลูกสูง เอื้ออำนวยต่อนักเทนนิสที่มีความหนักหน่วงของลูกเสิร์ฟ และลูกกราวด์สโตรก
ทำให้ผู้ชนะเลิศในการแข่งขันวิมเบิลดันมักจะมีรูปแบบการเล่นที่หนักหน่วง ดุดัน เช่น พีท แซมพราส และ มาร์ตินา นาฟราติโลวา

**ทำเนียบผู้ชนะเลิศในการแข่งขันประเภทชายเดี่ยวและหญิงเดี่ยวตั้งแต่ ค.ศ. 1968**

**ดูเพิ่ม**
 รายชื่อผู้เข้าแข่งขันเทนนิสวิมเบิลดันรอบชิงชนะเลิศ‎

**Gallery**

**แหล่งข้อมูลอื่น**
  เว็บไซต์อย่างเป็นทางการของวิมเบิลดัน

**อ้างอิง**
วการแข่งขันเทนนิสวิมเบิลดัน
ยูเอสโอเพน

ยูเอสโอเพ่น (U.S. Open) อาจหมายถึง:- ยูเอสโอเพน (เทนนิส) - การแข่งขันเทนนิสแกรนด์สแลม ในรอบที่ 4 และรอบที่ 5 จัดขึ้นทุกปี ในช่วงเดือน สิงหาคมและกันยายน ที่ ฟลัชชิงมีโดวส์ ในเขตควีนส์ เมืองนิวยอร์ก- ยูเอสโอเพน (กอล์ฟ) - การแข่งขันกอล์ฟชายทัวร์นาเมนต์ในช่วงเดือนมิถุนายนของทุกปี และเป็น 1 ใน 4 ของการแข่งขันกอล์ฟชายที่สำคัญ- ยูเอสโอเพนคัพ - การแข่งขันฟุตบอลชิงถ้วยของสหรัฐอเมริกา
รายชื่อประธานาธิบดีสหรัฐ

ประธานาธิบดีสหรัฐ เป็นตำแหน่งประมุขในการปกครองของสหรัฐ ประธานาธิบดีเป็นหัวหน้าของทุกสาขาของรัฐบาลแห่งสหพันธรัฐ โดยมีหน้าที่ในการบังคับใช้กฎหมายบัญญัติไว้ในรัฐธรรมนูญ ที่เขียนโดยสภาคองเกรสมาตราที่ 2 ของรัฐธรรมนูญนั้นบัญญัติว่า ประธานาธิบดีต้องเป็นผู้บัญชาการสูงสุดของกองกำลังทหาร และกระจายอำนาจที่เป็นของประธานาธิบดีออกไป รวมไปถึงอำนาจเห็นชอบหรือไม่เห็นชอบร่างกฎหมาย ที่ผ่านมาจากสภาคองเกรส นอกจากนั้น ประธานาธิบดียังมีอำนาจในการแต่งตั้งคณะรัฐมนตรีเพื่อเป็นที่ปรึกษาและอำนาจในการลดโทษหรือให้รอลงอาญาได้ ท้ายที่สุดแล้ว หากประธานาธิบดีได้รับคำแนะนำและการยอมรับจากวุฒิสภา แล้วจะมีอำนาจในการทำสนธิสัญญา, แต่งตั้งเอกอัครราชทูตและศาลตัดสินของประเทศ รวมไปถึงศาลสูงสุดด้วย การแก้ไขเพิ่มเติมรัฐธรรมนูญสหรัฐครั้งที่ 22 กำหนดให้สามารถดำรงตำแหน่งประธานาธิบดีได้ไม่เกินสองสมัย รายนามนี้รวมเฉพาะบุคคลที่ได้สาบานตนเป็นประธานาธิบดีตามการลงนามในรัฐธรรมนูญสหรัฐ ซึ่งมีผลบังคับใช้ในปี ค.ศ. 1787
ที่จริงแล้วประธานาธิบดีของสหรัฐมีเพียง 45 คนเท่านั้น เนื่องจากโกรเวอร์ คลีฟแลนด์ เป็นประธานาธิบดี 2 สมัย คือเป็นคนที่ 22 และคนที่ 24 สำหรับประธานาธิบดีที่เสียชีวิตขณะดำรงตำแหน่งด้วยสาเหตุธรรมชาติ 4 คน ลาออก 1 คน และถูกลอบสังหาร 4 คน ประธานาธิบดีคนแรกของสหรัฐคือ จอร์จ วอชิงตัน เข้ารับตำแหน่งเมื่อ ค.ศ. 1789 ประธานาธิบดีที่อยู่ในตำแหน่งสั้นที่สุดคือ วิลเลียม เอช. แฮร์ริสัน อยู่ในตำแหน่งเพียง 32 วัน ส่วนประธานาธิบดีที่อยู่ในตำแหน่งนานที่สุดคือ แฟรงกลิน ดี. โรสเวลต์ อยู่ในตำแหน่งนานถึง 12 ปี และเป็นเพียงคนเดียวที่เป็นประธานาธิบดีมากกว่า 2 สมัย เนื่องด้วยความเป็นมหาอำนาจของสหรัฐ ตำแหน่งประธานาธิบดีสหรัฐจึงเปรียบเสมือนบุคคลที่ทรงอำนาจที่สุดในโลก ประธานาธิบดีคนปัจจุบันคือ ดอนัลด์ ทรัมป์ โดยเริ่มดำรงตำแหน่งในวันที่ 20 มกราคม ค.ศ. 2025

**ลำดับประธานาธิบดี**

**อดีตประธานาธิบดีที่มีชีวิตอยู่**
ในปัจจุบันมีอดีตประธานาธิบดีที่มีชีวิตอยู่ 4 คน ได้แก่
ไฟล์:Clinton 2k15.tif|บิล คลินตัน (วาระ: 1993-2001)วันเกิด : 19 สิงหาคม ค.ศ. 1946 (19 ปี)
ไฟล์:Bush 2k14.tif|จอร์จ ดับเบิลยู. บุช (วาระ: 2001-2009)วันเกิด : 6 กรกฎาคม ค.ศ. 1946 (6 ปี)
ไฟล์:President Barack Obama, 2012 portrait crop.jpg|บารัก โอบามา (วาระ: 2009-2017)วันเกิด : 4 สิงหาคม ค.ศ. 1961 (4 ปี)
ไฟล์:Joe Biden presidential portrait.jpg|โจ ไบเดิน (วาระ: 2021-2025)วันเกิด : 20 พฤศจิกายน ค.ศ. 1942 (20 ปี)

**อ้างอิง**

**ดูเพิ่ม**
 รายนามสุภาพสตรีหมายเลขหนึ่งสหรัฐ 

**แหล่งข้อมูลอื่น**
  ศูนย์ฮอเอนสไตน์เพื่อการศึกษาเกี่ยวกับประธานาธิบดี – มหาวิทยาลัยแกรนด์ วอลลีย์ สเตต-  ประธานาธิบดีสหรัฐ (POTUS) – ห้องสมุดอินเทอร์เน็ตสาธารณะ
ส
ผู้นำประเทศสหรัฐ
หมวดหมู่:ผู้นำประเทศ
วิมเบิลดัน

วิมเบิลดัน อาจหมายถึง- วิมเบิลดัน (ลอนดอน) - ชื่อย่านในกรุงลอนดอน- เทนนิสวิมเบิลดัน - การแข่งขันเทนนิสหนึ่งในรายการเทนนิสแกรนด์สแลม- สโมสรฟุตบอลวิมเบิลดัน - สโมสรฟุตบอลอังกฤษในอดีต
** เอเอฟซี วิมเบิลดัน - สโมสรฟุตบอลซึ่งก่อตั้งโดยกลุ่มผู้สนับสนุนสโมสรฟุตบอลวิมเบิลดัน- วิมเบิลดัน (ภาพยนตร์) - ภาพยนตร์เกี่ยวกับการแข่งขันเทนนิสวิมเบิลดัน
การเงิน

การเงิน เป็นการศึกษาและกำหนดวิธีการที่ บุคคล, หน่วยงานธุรกิจการค้า และองค์การต่าง ๆ จะจัดหา, แบ่งสรร และใช้ทรัพยากรเงิน โดยมีการคำนึงถึงความเสี่ยงต่าง ๆ อันอาจจะเกิดผลกระทบกับโครงการได้ คำว่า การเงิน จะเกี่ยวข้องกับสิ่งเหล่านี้:- การศึกษาเกี่ยวกับเงินตราและสินทรัพย์ต่าง ๆ- การบริหารจัดการสินทรัพย์หรือการลงทุน- การประเมินและการจัดการความเสี่ยง

**หัวข้อเกี่ยวกับการเงิน**
 ตลาดการเงิน- การเงินธุรกิจ- การเงินส่วนบุคคล- วิศวกรรมการเงิน- ตลาดหลักทรัพย์

**ตัวอย่างแนวคิดพื้นฐานทางการเงิน**
กิจการที่มีรายได้มากกว่าค่าใช้จ่ายสามารถนำรายได้ส่วนเกินนั้นไปให้กู้ยืมหรือลงทุนได้ ในทางกลับกันกิจการที่มีรายได้น้อยกว่าค่าใช้จ่ายก็สามารถเพิ่มทุนได้โดยการกู้ยืม หรือ ออกหุ้นเพิ่มทุนใหม่ ผู้ให้กู้และผู้ต้องการกู้สามารถพบกันได้ผ่านทางธนาคาร ซึ่งทำหน้าที่เป็นตัวกลางทางการเงิน โดยที่ผู้กู้ต้องจ่ายดอกเบี้ยในอัตราที่สูงกว่าอัตราดอกเบี้ยที่ผู้ให้กู้ได้รับ ซึ่งธนาคารจะได้รับรายได้จากส่วนต่างของอัตราดอกเบี้ยนี้
ตัวอย่างหนึ่งในเรื่องการเงินธุรกิจ เช่น การจัดจำหน่ายหุ้นของกิจการให้แก่นักลงทุนสถาบัน เช่น วาณิชธนกิจซึ่งจะทำการเสนอขายหุ้นต่อให้กับสาธารณชน โดยที่หุ้นถือเป็นตราสารทุนที่ผู้ถือหุ้นมีสิทธิ์ความเป็นเจ้าของกิจการตามสัดส่วนของหุ้นที่มีอยู่ กิจการจะนำเงินที่ได้จากการขายหุ้นไปลงทุนเพื่อขยายกิจการต่อไป
การเงิน
วิกิพีเดีย:วันนี้ในอดีต/7 กรกฎาคม

7 กรกฎาคม: วันเอกราชในหมู่เกาะโซโลมอน (พ.ศ. 2521)- พ.ศ. 1999 (ค.ศ. 1456) – ฌาน ดาร์กได้รับประกาศว่าบริสุทธิ์จากข้อหานอกรีตในการพิจารณาคดีใหม่หลังเสียชีวิตไปแล้ว 25 ปี- พ.ศ. 2441 (ค.ศ. 1898) – หมู่เกาะฮาวายถูกผนวกเข้าเป็นส่วนหนึ่งของสหรัฐ - พ.ศ. 2480 (ค.ศ. 1937) – กองทัพบกจักรวรรดิญี่ปุ่นรบปะทะกองทัพปฏิวัติแห่งชาติของสาธารณรัฐจีนบนสะพานมาร์โก โปโล ในปักกิ่ง เป็นจุดเริ่มต้นของสงครามจีน–ญี่ปุ่นครั้งที่สอง- พ.ศ. 2526 (ค.ศ. 1983) – ซาแมนธา สมิธ (ในภาพ) เด็กนักเรียนหญิงชาวอเมริกัน เยือนสหภาพโซเวียตในฐานะอาคันตุกะส่วนตัวของยูรี อันโดรปอฟ ผู้นำสหภาพโซเวียต หลังเขียนจดหมายถึงอันโดรปอฟ ทำให้เธอได้ชื่อว่า "เอกอัครราชทูตอายุน้อยที่สุดของอเมริกา"- พ.ศ. 2548 (ค.ศ. 2005) – มือระเบิดฆ่าตัวตายก่อเหตุระเบิดต่อเนื่องสี่ครั้งในระบบขนส่งสาธารณะของกรุงลอนดอน ทำให้มีผู้เสียชีวิต 52 คน
ดูเพิ่ม: 6 กรกฎาคม – 7 กรกฎาคม – 8 กรกฎาคม
จดหมายเหตุ – รายชื่อบทความวันนี้ในอดีต
แม่แบบ:Coor

== Usage**
This template produces a link to a list of map sources, based on the geographical coordinates and other parameters, concatenated into one template parameter. The other template parameter is the link label.
Use:

Where:- cc is the coordinate written in the format required by the :en:Special:Mapsources page. For example, for the coordinate 59° 55′ N 10° 44′ E, use: 59_55_N_10_44_E.- tt is the text appearing in the link
For more parameters (scale, location type, etc.) see :en:Wikipedia:WikiProject Geographical coordinates#Implementation details.
The main coordinates templates (see below) are generally used instead of this template.

**See also**
On how to use the different templates, see :en:Wikipedia:Manual of Style (dates and numbers)#Geographical coordinates
For further information, see WikiProject Geographical coordinates.
*:en:Template:oscoor for coordinates using the :en:British national grid reference system.
*German version of the template: :de:Vorlage:Koordinate
*Danish version of the template: :da:Skabelon:Coor_dms

**Main coordinates templates**
หมวดหมู่:แม่แบบพิกัด
สัตว์น้ำ

ไฟล์:Jordania zonope.jpg|thumb|Longfin sculpin (Jordania zonope)
Cetacea (อันดับฐานวาฬและโลมา) สัตว์น้ำ สัตว์น้ำ (aquatic animal) หมายถึง สัตว์ที่อาศัยในน้ำหรือมีวงจรชีวิตส่วนหนึ่งอยู่ในน้ำหรืออาศัยอยู่ในบริเวณที่น้ำท่วมถึง เช่น ปลา กุ้ง ปู แมงดาทะเล หอย เต่า ตะพาบน้ำ จระเข้ รวมทั้งไข่ของสัตว์น้ำนั้น สัตว์น้ำจำพวกเลี้ยงลูกด้วยนม ปลิงทะเล ฟองน้ำ หินปะการัง กัลปังหา และสาหร่ายทะเล ทั้งนี้ รวมทั้งซากหรือส่วนหนึ่งส่วนใดของสัตว์น้ำเหล่านั้น และหมายความรวมถึงพันธุ์ไม้น้ำ ตามที่ได้มีพระราชกฤษฎีการะบุชื่อ

**สัตว์น้ำต่างถิ่น**
สัตว์น้ำต่างถิ่น หมายถึงสัตว์น้ำที่ไม่ได้อยู่ หรือมีถิ่นกำเนิดในท้องที่หรือสิ่งแวดล้อมนั้นๆ โดยอาจจะถูกนำมาทั้งด้วยความตั้งใจหรือไม่ตั้งใจของมนุษย์ หรืออาจมาอยู่ ณ สถานที่นั้นๆด้วยอุบัติเหตุทางธรรมชาติ สำหรับสัตว์น้ำต่างถิ่นในประเทศไทย ได้มีการนำเข้ามาตั้งแต่สมัยกรุงศรีอยุธยา คือ ปลาเงินปลาทอง (Carassius auratus) เพื่อใช้เพาะเลี้ยงเป็นอาหารและสัตว์น้ำสวยงาม ปัจจุบันพบว่ามีสัตว์น้ำต่างถิ่นในประเทศไทยมากกว่า 1,100 ชนิด จากประเทศต่าง ๆ เช่น ปลา ประมาณ 1,000 ชนิด สัตว์สะเทินน้ำสะเทินบก ประมาณ 50 ชนิด สัตว์เลื้อยคลาน ประมาณ 50 ชนิด หอย 3 ชนิด กุ้ง ปู 8 ชนิด

**ปลา**
ส่วนใหญ่เป็นปลาสวยงาม มีการนำเข้ามาจากประเทศในเขตร้อนโดยเฉพาะอเมริกาใต้ ต่อมาคือ แอฟริกาและอินโดนีเซีย ปลาที่นิยมนำมาเลี้ยง ได้แก่ กลุ่มปลาหมอสี ปลาเทวดา และปลาออสการ์ (วงศ์ Cichlidae) ปลานีออนและอื่น ๆ (วงศ์ Characidae และวงศ์ใกล้เคียง) และปลากลุ่มหางนกยูง ปลาสอด (วงศ์ Poeceilidae) และยังมีปลากลุ่มอื่น ๆ อีกหลายชนิด (เช่น วงศ์ปลาหัวตะกั่ว Aplocheilidae วงศ์ปลาผี Gymnotidae วงศ์ปลากระเบนน้ำจืด Trigonidae ฯลฯ) และมีอีก 14 ชนิดที่นำเข้ามาเพื่อเลี้ยงหรือทดลองเลี้ยงเพื่อเป็นอาหาร

**อ้างอิง**
 พ.ร.บ. การประมง พ.ศ. ๒๔๙๐ ม. ๔ (๑) แก้ไขเพิ่มเติม (ฉบับที่ ๓) พ.ศ. ๒๕๑๘ ม. ๓-  สำนักงานนโยบายและแผนทรัพยากรธรรมชาติและสิ่งแวดล้อม ชนิดพันธุ์ต่างถิ่น date=2007-08-25 -  แหล่งรวมสัตว์น้ำสายพันธุ์ต่างๆ date=2013-10-31 
หมวดหมู่:สัตววิทยา
สัตว์พวกกุ้งกั้งปู

ครัสเตเชียน หรือ กุ้ง-กั้ง-ปู เป็นไฟลัมย่อยของสัตว์ขาปล้อง ประกอบด้วยพวกกุ้ง กั้ง และปู สัตว์ในกลุ่มนี้มีระยางค์ 5 คู่ แต่ละคู่มี 2 ก้าน ส่วนท้ายมีระยางค์อีก 8 คู่ ตาประกอบเป็นก้าน มีขนแข็งทั่วตัวใช้รับสัมผัส ระบบสืบพันธุ์แยกเพศกัน ปฏิสนธิภายใน ตัวอ่อนลอกคราบหลายครั้งจนกว่าจะเป็นตัวเต็มวัย แบ่งย่อยเป็น- คลาสแบรงคิโอโปดา เช่น ไรน้ำ ไรทะเล ไทรออปส์- คลาสโคพีโปดา เช่น เหาปลา- คลาสเซอร์ริพีเดีย เช่น เพรียงคอห่าน เพรียงหิน- คลาสมาลาออสตรากา เช่น กุ้งก้ามกราม กั้ง จักจั่นทะเล ปูม้า

**ดูเพิ่ม**
 สัตว์ขาปล้อง
หมวดหมู่:กุ้ง-กั้ง-ปู
หมวดหมู่:สัตว์น้ำ
หมวดหมู่:สัตว์ขาปล้อง
โมไอ

รูปปั้นโมไอจำนวน 15 ตัว ที่อาฮูโตงารีกี (Ahu Tongariki) ทางตะวันออกเฉียงใต้ของเกาะ หันหลังให้ทะเล ได้รับการบูรณะขึ้นมาใหม่ในคริสต์ทศวรรษ 1990 โดยนักโบราณคดีชื่อ เกลาดีโอ กริสตีโน (Claudio Cristino)
โมไอ (ราปานูอี: mo‘ai; moái) คือ รูปปั้นหินซึ่งมีรูปร่างคล้ายมนุษย์และส่วนศีรษะมีขนาดใหญ่เด่นชัด โมไอถูกพบมากกว่า 600 ตัว กระจายอยู่ทั่วเกาะอีสเตอร์ อุทยานแห่งชาติราปานูอี ประเทศชิลี โมไอเกือบทั้งหมดที่พบนั้นถูกแกะสลักมาจากหินก้อนเดียว แต่บางตัวก็มีของประดับลักษณะคล้ายหมวกหรือมวยผมซึ่งเรียกว่า "ปูเกา" (pukao) เป็นชิ้นต่างหากอยู่บนศีรษะ โมไอเกือบทั้งหมดถูกแกะสลักมาจากเหมืองหินที่ปล่องภูเขาไฟราโนรารากู (Rano Raraku) ซึ่งเป็นที่ที่พบโมไออยู่กว่า 400 ตัว อยู่ในกระบวนการแกะสลักซึ่งใกล้เสร็จสมบูรณ์ 
-โพเนกรีฟ(ตัวหินนั้นใช้แร่แม่เหล็กผสมกับโลหะไททาเนียม จะได้ส่วนผสมชนิดใหม่)
จากการค้นพบรูปปั้นที่ยังแกะสลักอยู่ครึ่ง ๆ กลาง ๆ นั้น ทำให้มีการสันนิษฐานว่าเหมืองหินได้ถูกทิ้งร้างไปอย่างกะทันหัน นอกจากนั้นในการค้นพบ โมไอเกือบทั้งหมดอยู่ในสภาพล้อมนอน ซึ่งเชื่อว่าชาวพื้นเมืองบนเกาะเป็นผู้ทำให้มันล้ม
ลักษณะที่เด่นชัดของโมไอ คือ ส่วนหัว แต่ก็มีโมไอหลายตัวซึ่งมีส่วนหัวไหล่, แขน และลำตัว ซึ่งเป็นโมไอที่พบหลังจากถูกฝังมานานนับปี ความหมายและวัตถุประสงค์ของการสร้างโมไอนั้นยังไม่เป็นที่แน่ชัดและมีการสันนิษฐานกันไปต่าง ๆ นานา
ข้อสันนิษฐานที่แพร่หลายมากที่สุดข้อหนึ่ง คือ รูปปั้นโมไอถูกแกะสลักโดยชาวโปลินีเซียซึ่งอาศัยอยู่บนเกาะนี้เมื่อกว่า 1,000 ปีมาแล้ว ข้อสันนิษฐานนี้เชื่อว่า พวกโปลินีเซียอาจสร้างโมไอขึ้นเพื่อเป็นตัวแทนถึงบรรพบุรุษผู้ล่วงลับ หรืออาจจะเป็นผู้ซึ่งมีความสำคัญ ณ สมัยนั้น หรืออาจจะเป็นสัญลักษณ์แสดงสถานะของครอบครัว
เห็นได้ชัดว่าการสร้างโมไอ (ขนาดทั่วไปสูงประมาณ 3.5 เมตร หนัก 20 ตัน) นั้นต้องลงทุนลงแรงและใช้เวลาเป็นอย่างมาก หลังจากสร้างเสร็จแล้วยังต้องเคลื่อนย้ายรูปปั้นไปยังตำแหน่งที่ต้องการ การขนย้ายโมไอซึ่งหนักและใหญ่นั้นทำอย่างไรก็ยังไม่เป็นที่ทราบแน่ชัด โดยชาวพื้นเมืองของเกาะนั้นมีความเชื่อว่า โมไอนั้นเดินได้เอง
ในตำนานของเกาะนั้นกล่าวถึงหัวหน้าเผ่าซึ่งเสาะหาที่ตั้งบ้านใหม่ และเขาได้เลือกหมู่เกาะอีสเตอร์ หลังจากที่หัวหน้าเผ่าตายไป เกาะก็ได้ถูกแบ่งให้เหล่าลูกชายของเขาเพื่อให้เป็นหัวหน้าเผ่าใหม่ เมื่อหัวหน้าเผ่าคนใดตายไปก็มีการนำโมไอไปตั้งไว้ ณ สุสาน ชาวเกาะทั้งหลายเชื่อว่ารูปปั้นโมไอจะรักษาจิตวิญญาณของหัวหน้าเผ่าเหล่านั้นไว้ เพื่อให้นำสิ่งดี ๆ มาสู่เกาะ เช่น ฝนตก พืชพรรณสมบูรณ์ อย่างไรก็ตาม ตำนานนี้อาจมีการบิดเบือนไปจากความจริงเนื่องจากได้มีการเล่าสืบต่อกันมาเป็นระยะเวลายาวนาน

**เหตุผลที่ได้รับคัดเลือกเป็นมรดกโลก**
โมไอได้ถูกรับเลือกเป็นแหล่งมรดกโลกเมื่อปี พ.ศ. 2533 โดยมีเหตุผลดังนี้-  (i)  - เป็นตัวแทนซึ่งแสดงผลงานชิ้นเอกที่จัดทำขึ้นด้วยการสร้างสรรค์อันฉลาด -  (iii)  - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว -  (v)  - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตามกาลเวลา

**อ้างอิง**
 Rediscovering Easter Island by Kathy Pelta, Copyright 2001 Lerner Publications Company, North Minneapolis, USA- Ancient Mysteries by Rupert Matthews, Copyright 1988 Wayland Limited East Sussex, England

**แหล่งข้อมูลอื่น**
  PBS NOVA: Secrets of Easter Island-  PBS NOVA: Secrets of Lost Empires: Easter Island
มโอไ
มโอไ
8 กรกฎาคม

วันที่ 8 กรกฎาคม เป็นวันที่ 189 ของปี (วันที่ 190 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 176 วันในปีนั้น

**เหตุการณ์**
 พ.ศ. 2040 (ค.ศ. 1497) - วาสโก ดา กามา นักสำรวจชาวโปรตุเกส เดินทางออกจากลิสบอน มุ่งหน้าไปยังประเทศอินเดีย- พ.ศ. 2432 (ค.ศ. 1889) - หนังสือพิมพ์ เดอะวอลล์สตรีทเจอร์นัล ฉบับแรก ออกวางจำหน่าย- พ.ศ. 2490 (ค.ศ. 1947) - หนังสือพิมพ์ในรอสเวลล์ รัฐนิวเม็กซิโก สหรัฐอเมริกา รายงานเหตุการณ์ยูเอฟโอตกที่รอสเวลล์- พ.ศ. 2540 (ค.ศ. 1997) - องค์การสนธิสัญญาป้องกันแอตแลนติกเหนือ (นาโต) เชิญสาธารณรัฐเช็ก ฮังการี และโปแลนด์ ให้เข้าร่วมเป็นพันธมิตรในปี พ.ศ. 2542

**วันเกิด**
 พ.ศ. 2379 (ค.ศ. 1836) - โจเซฟ เชมเบอร์ลิน นักการเมืองชาวอังกฤษ (ถึงแก่กรรม 2 กรกฎาคม พ.ศ. 2457)- พ.ศ. 2382 (ค.ศ. 1839) - จอห์น ดี. ร็อกเกอะเฟลเลอร์ นักธุรกิจชาวอเมริกัน (ถึงแก่กรรม 23 พฤษภาคม พ.ศ. 2480)- พ.ศ. 2451 (ค.ศ. 1908) - วอลเตอร์ มอนเดล รองประธานาธิบดีสหรัฐอเมริกาคนที่ 41 (ถึงแก่กรรม 26 มกราคม พ.ศ. 2522)- พ.ศ. 2478 (ค.ศ. 1935) - สตีฟ ลอว์เรนซ์ นักร้อง นักแสดงชาวอเมริกัน- พ.ศ. 2501 (ค.ศ. 1958) - เควิน เบคอน นักแสดงชาวอเมริกัน- พ.ศ. 2510 (ค.ศ. 1967) - เฉิน เสี่ยวชุน นักแสดงและนักร้องชาวฮ่องกง- พ.ศ. 2512 (ค.ศ. 1969) - สึกิโซะ นักดนตรีชาวญี่ปุ่น- พ.ศ. 2513 (ค.ศ. 1970) - เบ็ก นักดนตรี นักร้อง-นักแต่งเพลง ชาวอเมริกัน- พ.ศ. 2514 (ค.ศ. 1971) - โจน อัคเตอร์แบร์ค นักฟุตบอลชาวดัตช์- พ.ศ. 2520 (ค.ศ. 1977) - 
** ไมโล เวนติมิเลีย นักแสดงชาวอเมริกัน
** กริสเตียน อับบีอาตี นักฟุตบอลชาวอิตาลี- พ.ศ. 2534 (ค.ศ. 1991) - เฟอร์จิล ฟัน ไดก์ นักฟุตบอลชาวดัตช์- พ.ศ. 2535 (ค.ศ. 1992) - ซน ฮึง-มิน นักฟุตบอลชาวเกาหลีใต้- พ.ศ. 2539 (ค.ศ. 1996) - แอนจิลา ลี นักต่อสู้แบบผสมชาวแคนาดา-อเมริกัน- พ.ศ. 2543 (ค.ศ. 2000) - ธัญญภัสร์ ภัทรธีรชัยเจริญ นักแสดงหญิงชาวไทย

**วันถึงแก่กรรม**
 พ.ศ. 1518 (ค.ศ. 975) - พระเจ้าเอ็ดการ์ผู้รักสงบ พระมหากษัตริย์แห่งอังกฤษ (พระราชสมภพ 1 ตุลาคม พ.ศ. 1502)- พ.ศ. 1696 (ค.ศ. 1153) - สมเด็จพระสันตะปาปายูจีนที่ 3 (ประสูติ พ.ศ. 1623)- พ.ศ. 2166 (ค.ศ. 1623) - สมเด็จพระสันตะปาปาเกรกอรีที่ 15 (ประสูติ 9 มกราคม พ.ศ. 2097)- พ.ศ. 2238 (ค.ศ. 1695) - คริสตียาน เฮยเคินส์ นักวิทยาศาสตร์ชาวดัตช์ (เกิด 14 เมษายน พ.ศ. 2172)- พ.ศ. 2369 (ค.ศ. 1826) - ลูเทอร์ มาร์ติน นักการเมืองและรัฐบุรุษชาวอเมริกัน (เกิด 9 กุมภาพันธ์ พ.ศ. 2290)- พ.ศ. 2393 (ค.ศ. 1850) - เจ้าชายอดอลฟัส ดยุกแห่งเคมบริดจ์ (ประสูติ 24 กุมภาพันธ์ พ.ศ. 2317)- พ.ศ. 2402 (ค.ศ. 1859) - พระเจ้าออสการ์ที่ 1 แห่งสวีเดน (พระราชสมภพ 4 กรกฎาคม พ.ศ. 2342)
*พ.ศ. 2536 (ค.ศ. 1993) - พระธรรมโกศาจารย์ (เงื่อม อินฺทปญฺโญ) (เกิด 27 พฤษภาคม พ.ศ. 2449)- พ.ศ. 2537 (ค.ศ. 1994) - คิม อิล-ซ็อง ประธานาธิบดีเกาหลีเหนือคนที่ 1 (เกิด 15 เมษายน พ.ศ. 2455)- พ.ศ. 2554 (ค.ศ. 2011)
** เบ็ตตี ฟอร์ด สุภาพสตรีหมายเลข 1 ของสหรัฐ (เกิด 8 เมษายน พ.ศ. 2461)
** เสม พริ้งพวงแก้ว ผู้ร่วมจัดทำแผนสาธารณสุขแห่งชาติ (เกิด 31 พฤษภาคม พ.ศ. 2454)- พ.ศ. 2555 (ค.ศ. 2012) - เออร์เนสต์ บอร์กไนน์ นักแสดงชาวอเมริกัน (เกิด 24 มกราคม พ.ศ. 2460)- พ.ศ. 2561 (ค.ศ. 2018) - แท็บ ฮันเตอร์ นักร้อง นักแสดงชาวอเมริกัน (เกิด 11 กรกฎาคม พ.ศ. 2474)- พ.ศ. 2565 (ค.ศ. 2022) - ชินโซ อาเบะ นายกรัฐมนตรีญี่ปุ่นคนที่ 57 (เกิด 21 กันยายน พ.ศ. 2497)

**วันสำคัญและวันหยุดเทศกาล**
 พ.ศ. 2541 (ค.ศ. 1998), พ.ศ. 2560 (ค.ศ. 2017) - วันอาสาฬหบูชา

**แหล่งข้อมูลอื่น**
  BBC: On This Day -  The New York Times: On This Day 
กรกฎาคม 08
หมวดหมู่:กรกฎาคม
วิกิพีเดีย:วันนี้ในอดีต/8 กรกฎาคม

8 กรกฎาคม: - พ.ศ. 2252 (ค.ศ. 1709) – มหาสงครามเหนือ: จักรพรรดิปีเตอร์ที่ 1 แห่งรัสเซียทรงชนะพระเจ้าคาร์ลที่ 12 แห่งสวีเดนในปอลตาวา ยุติบทบาทมหาอำนาจในทวีปยุโรปของสวีเดนอย่างสิ้นเชิง- พ.ศ. 2432 (ค.ศ. 1889) – หนังสือพิมพ์ เดอะวอลล์สตรีทเจอร์นัล หนังสือพิมพ์ธุรกิจรายวันที่มีการจำหน่ายมากที่สุดในโลก เริ่มออกวางจำหน่าย- พ.ศ. 2490 (ค.ศ. 1947) – หลังสำนักข่าวหลายสำนักในรอสเวลล์ รัฐนิวเม็กซิโก สหรัฐ รายงานข่าวกองทัพอากาศสหรัฐยึด "จานบิน" ฝ่ายกองทัพออกมาระบุว่าสิ่งที่เก็บกู้ได้นั้นแท้จริงแล้วเป็นซากบอลลูนตรวจอากาศทดลองระดับสูงที่กำลังทดลองอยู่ - พ.ศ. 2505 (ค.ศ. 1962) – พลเอก เนวี่น ชาวพม่าสั่งรื้อถอนอาคารสหภาพนักศึกษาเป็นการตอบโต้การประท้วงของนักศึกษาที่มหาวิทยาลัยย่างกุ้ง- พ.ศ. 2536 (ค.ศ. 1993) – พระธรรมโกศาจารย์ พุทธทาสภิกขุ ละสังขารที่อายุ 87 ปี 67 พรรษา ณ สวนโมกขพลาราม- พ.ศ. 2537 (ค.ศ. 1994) – คิม จ็อง-อิล (ในภาพ) ขึ้นเป็นผู้นำสูงสุดของเกาหลีเหนือ หลังคิม อิล-ซ็อง บิดา ถึงแก่อสัญกรรม
ดูเพิ่ม: 7 กรกฎาคม – 8 กรกฎาคม – 9 กรกฎาคม
จดหมายเหตุ – รายชื่อบทความวันนี้ในอดีต
ถนนจักรวรรดิ

ถนนจักรวรรดิ (Thanon Chakkrawat) เป็นถนนสายหนึ่งในเขตสัมพันธวงศ์ กรุงเทพมหานคร เริ่มจากถนนเจริญกรุงที่สี่แยกเอส. เอ. บี. (ตรงข้ามถนนวรจักรในเขตป้อมปราบศัตรูพ่าย) ไปทางทิศตะวันตกเฉียงใต้ ผ่านท้องที่แขวงสัมพันธวงศ์ จากนั้นตัดผ่านถนนเยาวราชที่สี่แยกวัดตึก เข้าสู่ท้องที่แขวงจักรวรรดิ สิ้นสุดที่ถนนจักรเพชร สร้างในรัชสมัยพระบาทสมเด็จพระจุลจอมเกล้าเจ้าอยู่หัวใน พ.ศ. 2436 เพื่อความเจริญรุ่งเรืองของบ้านเมืองและเป็นประโยชน์แก่ราษฎร จะได้ใช้เดินทางไปมาค้าขายและใช้รถม้าได้โดยสะดวก และพระราชทานชื่อถนนตามชื่อวัดจักรวรรดิราชาวาสวรมหาวิหาร (วัดสามปลื้ม) ซึ่งถนนนี้ตัดผ่าน
ปรากฏในเอกสารการก่อสร้างถนนจักรวรรดิว่า แต่เดิมนั้นกำหนดให้ตัดถนนจักรวรรดิไปจดริมแม่น้ำเจ้าพระยา ในที่ดินซึ่งเป็นที่ตั้งบ้านเรือนของพระยาอนุชิตชาญไชย แต่ครั้งแรกพระอนุชิตชาญไชยไม่เต็มใจ และได้กราบบังคมทูลไม่ตกลงใจเด็ดขาด โดยขออย่าให้ถนนตัดผ่านบ้านเรือนที่อยู่อาศัย กระทรวงนครบาลจึงแก้ไขแนวถนน ให้ตัดผ่านบ้านของหลวงไมตรีวานิชและบ้านของพระยาอินทราธิบดีสีหราชรองเมือง ซึ่งทำให้แนวถนนต้องอ้อมมาก ต่อมาพระยาอนุชิตชาญไชยได้กราบบังคมทูลว่า ยินดีให้ตัดถนนผ่านที่ดินได้ แต่พระเจ้าน้องยาเธอ กรมหลวงนเรศรวรฤทธิ์กราบบังคมทูลว่า การแก้แนวถนนจักรวรรดิให้ไปลงในที่ดินของพระอินทราธิบดีนั้น เจ้าของเต็มใจออกเงินค่าทำถนน และยังซื้อที่ดินผู้อื่นที่ถนนต้องตัดผ่านทั้งหมดถวายด้วย รัฐบาลไม่ต้องเสียเงินค่าทำถนนอีก นอกจากนี้ กรมหลวงนเรศรวรฤทธิ์ทรงไม่แน่พระทัยว่า พระยาอนุชิตชาญไชยซึ่งไม่เต็มใจแต่แรกนั้นจะยอมเสียเงินค่าทำถนนด้วยหรือไม่ พระบาทสมเด็จพระจุลจอมเกล้าเจ้าอยู่หัวมีพระราชดำริว่า ให้สร้างถนนจักรวรรดิตามแนวที่แก้ไขใหม่ เพราะเป็นทางที่รัฐบาลได้ประโยชน์ แนวถนนจักรวรรดิจึงไปสุดริมแม่น้ำเจ้าพระยาในที่ดินที่เป็นที่ตั้งบ้านเรือนของพระยาอินทราธิบดีสีหราชรองเมือง

**แหล่งข้อมูลอื่น**
100.503736
จักรวรรดิ
จักรวรรดิ
ถนนวรจักร

ถนนวรจักร (Thanon Worachak) ถนนสายหนึ่งในกรุงเทพมหานคร เป็นถนนสายสั้น ๆ  มีจุดเริ่มตั้งแต่ถนนเจริญกรุง (ทางแยกเอส. เอ. บี.) และตัดกับถนนหลวง (ทางแยกวรจักร) ก่อนจะสิ้นสุดลงที่ถนนบำรุงเมือง (ทางแยกแม้นศรี) โดยเป็นเส้นแบ่งพื้นที่การปกครองระหว่างแขวงบ้านบาตรกับแขวงป้อมปราบและแขวงวัดเทพศิรินทร์ เขตป้อมปราบศัตรูพ่าย 
ถนนวรจักรเป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น ปรากฏในเอกสารของกระทรวงโยธาธิการใน พ.ศ. 2439 ว่า ทรงสอบถามเรื่องการตัดถนนวรจักรจากพระเจ้าน้องยาเธอ กรมหมื่นพิทยลาภพฤฒิธาดาซึ่งได้กราบบังคมทูลว่า กรมโยธาธิการยังไม่ได้รับที่ดินที่ถนนจะตัดผ่านจากกระทรวงนครบาลและยังไม่ได้ประกาศให้ราษฎรรื้อถอนบ้านเรือนเพราะยังทำแผนที่และบัญชีบ้านเรือนที่จะต้องรื้อถอนยังไม่เสร็จ จนกระทั่ง พ.ศ. 2441 การเวนคืนที่ดินก็ยังไม่เรียบร้อย เช่น ยังติดขัดที่เรือนหม่อมเจ้าดำรงค์ หม่อมเจ้าอเนก และพระวรวงศ์เธอ พระองค์เจ้าปรีดา พระโอรสในพระเจ้าบรมวงศ์เธอ กรมขุนวรจักรธรานุภาพ ซึ่งกีดขวางแนวถนน รวมทั้งสะพานเฉลิมยศ 45 ก็อยู่ในแนวถนนวรจักรด้วยเช่นกัน ต่อมาจึงได้มีการประกาศให้ราษฎรรื้อถอนบ้านเรือนออกจากแนวถนนเพื่อให้กรมโยธาธิการก่อสร้างถนน ซึ่งพระราชทานนามไว้ว่าถนนวรจักร จนสำเร็จ
นามถนนวรจักรมาจากพระนามของพระเจ้าบรมวงศ์เธอ กรมขุนวรจักรธรานุภาพ (พระองค์เจ้าปราโมช) พระราชโอรสในพระบาทสมเด็จพระพุทธเลิศหล้านภาลัย และเจ้าจอมมารดาอัมพา ในรัชกาลที่ 2 และเป็นต้นราชสกุลปราโมช
ปัจจุบัน รอบ ๆ ถนนวรจักรเป็นแหล่งรวมร้านค้าขายอะไหล่รถยนต์ รวมถึงรถจักรยานยนต์ และจักรยาน โดยถือว่าเป็นส่วนหนึ่งของคลองถมด้วย

**อ้างอิง**
title=CHN_185_Worachak Road
*cite web|url=https://mgronline.com/motoring/detail/9480000134320|work=ผู้จัดการออนไลน์|date=2005-09-30|title=‘วรจักร’ เส้นทางค้าอะไหล่ที่ไม่มีวันตาย

**แหล่งข้อมูลอื่น**
100.507216
หมวดหมู่:ถนนในเขตป้อมปราบศัตรูพ่าย
หมวดหมู่:รัชกาลที่ 5
หมวดหมู่:ถนนในกรุงเทพมหานคร
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
ถนนมหาราช

ตึกแถวริมถนนมหาราช เมื่อ พ.ศ. 2566
ถนนมหาราช (Thanon Maha Rat) เป็นถนนรอบพระนครด้านริมแม่น้ำเจ้าพระยา อยู่ต่อจากถนนจักรเพชรที่สะพานเจริญรัช 31 ในย่านปากคลองตลาด ไปจดถนนพระจันทร์ที่ย่านท่าพระจันทร์ ในท้องที่แขวงพระบรมมหาราชวัง เขตพระนคร กรุงเทพมหานคร
ถนนมหาราช เป็นถนนดั้งเดิมที่มีมาตั้งแต่แรกสถาปนากรุงรัตนโกสินทร์ เดิมเป็นถนนข้างกำแพงพระราชวังหลวงด้านตะวันตก เป็นถนนที่ตัดล้อมพระราชวังเช่นเดียวกับถนนหน้าพระลาน, ถนนท้ายวัง และถนนสนามไชย  เดิมเป็นทางเดินแคบ ๆ ที่ปูด้วยอิฐรูแผ่นใหญ่ ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ตัดถนนในแนวดังกล่าว เป็นถนนเลียบกำแพงพระบรมมหาราชวังด้านทิศตะวันตก เริ่มตั้งแต่ปากคลองตลาดเป็นจุดบรรจบของถนน 3 สาย คือ ถนนมหาราช, ถนนราชินี และถนนมหาไชย แล้วพระราชทานนามว่า "ถนนมหาราช" โดยชื่อถนนนั้นมีผู้สันนิษฐานว่ามาจากส่วนหนึ่งของคำว่าพระบรมมหาราชวัง

**สถานที่สำคัญบนถนนมหาราช**
โรงเรียนราชินี
*ท่าราชวรดิษฐ์
*สวนนาคราภิรมย์
*ตลาดท่าเตียน
*ท่าช้างวังหลวง
*ท่ามหาราช

**อ้างอิง**
author=pongsakornlovic

**แหล่งข้อมูลอื่น**
100.491963- 5 เรื่องน่ารู้ “อุโมงค์หน้าพระลาน” ทางลอดเชื่อมโยงที่เที่ยว สนามหลวง-วัดพระแก้ว
หมวดหมู่:ถนนในกรุงเทพมหานคร
หมวดหมู่:ถนนในเขตพระนคร
ถนนราชวงศ์

ไฟล์:ถนนราชวงศ์ ตัดกับถนนทรงวาดและถนนอนุวงศ์.jpg|thumb|ถนนราชวงศ์ ตัดกับถนนทรงวาดและถนนอนุวงศ์
ไฟล์:Bangkok charoen krung road IMG 6813.JPG|thumb|250px|ถนนราชวงศ์ช่วงจากแยกเสือป่ามุ่งหน้าแยกราชวงศ์
ถนนราชวงศ์ (Thanon Ratchawong) เป็นถนนในเขตสัมพันธวงศ์ กรุงเทพมหานคร มีระยะทางต่อมาจากถนนเสือป่าในเขตป้อมปราบศัตรูพ่าย โดยเริ่มต้นตั้งแต่ถนนเจริญกรุงที่สี่แยกเสือป่า ท้องที่แขวงสัมพันธวงศ์ ไปทางทิศตะวันตกเฉียงใต้ ตัดถนนเยาวราชที่สี่แยกราชวงศ์ เข้าสู่ท้องที่แขวงจักรวรรดิ์ จากนั้นหักลงทิศใต้เล็กน้อย และตรงไปจนสิ้นสุดถนนที่ท่าเรือราชวงศ์ ริมแม่น้ำเจ้าพระยา มีความยาวประมาณ 600 เมตร
ถนนราชวงศ์ เป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ตัดขึ้น นับเป็นถนนที่มีความสำคัญอย่างมากต่อการค้า เนื่องจากสมัยนั้นท่าราชวงศ์เป็นท่าเรือสินค้าภายในประเทศ มีเรือบรรทุกคนโดยสารและสินค้าไปจันทบุรี, ชลบุรี และบ้านดอน (สุราษฎร์ธานี) ถนนราชวงศ์จึงมีสำนักงานร้านค้าของพ่อค้าจีน, แขก และฝรั่งตั้งอยู่เป็นจำนวนมาก
ถนนราชวงศ์ และย่านสี่แยกราชวงศ์ในปลายพุทธทศวรรษ 2450 ต่อต้นพุทธทศวรรษ 2460 และจนถึงพุทธทศวรรษ 2470  เป็นแหล่งที่ตั้งของร้านอาหารหรือภัตตาคารระดับสูงจำนวนมากหลายแห่ง เพื่อรองรับพระบรมวงศานุวงศ์, ชนชั้นสูงหรือชนชั้นกลางระดับสูงสำหรับการรับประทานอาหารนอกบ้านหรือสังสรรค์กันในช่วงมื้อค่ำ เช่นเดียวกับแหล่งการค้ากับชาวต่างชาติอื่น ๆ เช่น สี่กั๊กพระยาศรี ในย่านถนนเจริญกรุง, ถนนสี่พระยา, ถนนสุรวงศ์ ในย่านบางรัก เป็นต้น
ในช่วงต้นปี พ.ศ. 2559 ถนนราชวงศ์ได้รับการจัดอันดับให้เป็นถนนคนเดินอันดับหนึ่งของกรุงเทพมหานคร จากการสำรวจถนนทั้งหมดในกรุงเทพมหานคร 365 เส้นทาง  โดยศูนย์ออกแบบและพัฒนาเมือง (UddC) จากความที่มีสีสันและชีวิตชีวาของร้านค้าต่าง ๆ ที่อยู่รายล้อมตัวถนน ทั้งแผงลอย, รถเข็น และอาคารพาณิชย์ รวมถึงซอยวานิช 1 หรือที่รู้จักกันดีในชื่อ สำเพ็ง ซึ่งเป็นแหล่งการค้าที่คึกคักตลอดเวลาทั้งกลางวันและกลางคืน ที่มีการขายไปจนถึงรุ่งสาง อีกทั้งยังมีต้นไม้ให้ร่มเงาแก่ผู้เดินทางเท้าและไฟฟ้าส่องสว่างให้ความปลอดภัยในเวลากลางคืนอีกด้วย

**รายชื่อทางแยก**

**อ้างอิง**

**แหล่งข้อมูลอื่น**
100.506403
หมวดหมู่:ถนนในเขตสัมพันธวงศ์
หมวดหมู่:ถนนในกรุงเทพมหานคร
ร
วัดจักรวรรดิราชาวาสวรมหาวิหาร

วัดจักรวรรดิราชาวาสวรมหาวิหาร หรือนิยมเรียกกันสั้น ๆ ว่า วัดจักรวรรดิ เดิมเป็นวัดราษฎร์ ชื่อ วัดนางปลื้ม สร้างสมัยอยุธยา ต่อมาในสมัยรัตนโกสินทร์เรียก วัดสามปลื้ม สันนิษฐานว่าคงมาจากผู้หญิงสามนางร่วมกันสร้าง และอาจด้วยเพราะอยู่ใกล้กับสำเพ็ง หรือสามเพ็ง ทำนองเดียวกับวัดสามจีน หรือวัดไตรมิตรวิทยารามวรวิหาร ที่อยู่ใกล้กัน เจ้าพระยาบดินทรเดชา (สิงห์ สิงหเสนี) ได้บูรณปฏิสังขรณ์วัดขึ้นใหม่ทั้งพระอาราม ประมาณ พ.ศ. 2362 และได้ถวายพระบาทสมเด็จพระนั่งเกล้าเจ้าอยู่หัวทรงรับไว้เป็นพระอารามหลวง และพระราชทานนามว่า วัดจักรวรรดิราชาวาสเมื่อประมาณ พ.ศ. 2368 ภายในวัดมีศาลและรูปปั้นเจ้าพระยาบดินทรเดชาอยู่ด้วย โดยช่างปั้นได้ปั้นจากภาพเขียนรูปปั้นของเจ้าพระยาบดินทรเดชาที่สมเด็จพระหริรักษ์รามาธิบดี (นักองค์ด้วง) พระเจ้ากรุงกัมพูชาให้สร้างขึ้นที่เมืองอุดงมีชัย
ปัจจุบัน วัดจักรวรรดิราชาวาสวรมหาวิหาร ตั้งอยู่บนถนนจักรวรรดิ แขวงจักรวรรดิ เขตสัมพันธวงศ์ กรุงเทพมหานคร ใกล้กับวัดบพิตรพิมุขวรวิหาร หรือวัดเชิงเลน และเชิงสะพานพระปกเกล้าด้านมุ่งหน้าไปฝั่งธนบุรี
จระเข้ขนาดใหญ่ในบ่อเลี้ยงภายในวัด
ในวัดแห่งนี้ยังมีจุดเด่นอีกประการคือ มีบ่อเลี้ยงจระเข้ขนาดใหญ่ ซึ่งพระสงฆ์และเด็กวัดช่วยกันดูแล ทั้งนี้เนื่องจากราวปี พ.ศ. 2485 ที่บริเวณวัดที่ติดกับแม่น้ำเจ้าพระยามีเรื่องราวของจระเข้กินคนตัวหนึ่งชื่อ "ไอ้บอดวัดสามปลื้ม" เนื่องจากมีตาข้างหนึ่งบอด แต่ไม่ปรากฏหลักฐานว่าไอ้บอดวัดสามปลื้มนั้นตายลงเมื่อใด หากแต่ตำนานนี้ยังคงอยู่มาจนถึงปัจจุบัน และเป็นที่มาของบ่อเลี้ยงจระเข้ภายในวัด 

**อ้างอิง**

**แหล่งข้อมูลอื่น**
  วัดจักรวรรดิ (สามปลื้ม) date=2006-02-10 -  วัดจักรวรรดิราชาวาสวรมหาวิหาร (ทำเนียบวัดไทย)
จักรวรรดิราชาวาสวรมหาวิหาร
จักรวรรดิราชาวาสวรมหาวิหาร
จักรวรรดิราชาวาสวรมหาวิหาร
หมวดหมู่:โบราณสถานในเขตสัมพันธวงศ์
วิกิพีเดีย:วันนี้ในอดีต/9 กรกฎาคม

9 กรกฎาคม: วันเอกราชในอาร์เจนตินา (พ.ศ. 2359) - พ.ศ. 2443 (ค.ศ. 1900) – สมเด็จพระราชินีนาถวิกตอเรียพระราชทานพระบรมราชานุญาตสถาปนาเครือรัฐออสเตรเลีย ซึ่งรวมอาณานิคมบนทวีปออสเตรเลียให้อยู่ภายใต้รัฐบาลเดียวกัน - พ.ศ. 2465 (ค.ศ. 1922) – จอห์นนี ไวส์มึลเลอร์ (ในภาพ) ทำลายสถิติโลกการแข่งขันว่ายน้ำฟรีสไตล์ 100 เมตร ด้วยเวลา 58.6 วินาที เป็นครั้งแรกที่ใช้เวลาน้อยกว่าหนึ่งนาที- พ.ศ. 2485 (ค.ศ. 1943) – สงครามโลกครั้งที่สอง: ฝ่ายสัมพันธมิตรเริ่มการบุกครองเกาะซิซิลีด้วยปฏิบัติการสะเทินน้ำสะเทินบกและพลร่มขนานใหญ่ ตามด้วยการรบภาคพื้นดินเป็นเวลานานกว่าหกสัปดาห์- พ.ศ. 2498 (ค.ศ. 1955) – อัลเบิร์ต ไอน์สไตน์, เบอร์ทรันด์ รัสเซลล์ และผู้ทรงภูมิปัญญาและนักวิทยาศาสตร์สำคัญอื่นอีกเก้าคนออกคำประกาศเจตนารัสเซลล์–ไอน์สไตน์ เรียกร้องให้จัดการประชุมให้นักวิทยาศาสตร์ประเมินอันตรายที่เกิดจากอาวุธอานุภาพทำลายล้างสูง- พ.ศ. 2545 (ค.ศ. 2002) – ก่อตั้งสหภาพแอฟริกาจากการรวมประชาคมเศรษฐกิจแอฟริกาและองค์การเอกภาพแอฟริกา ณ เดอร์บัน ประเทศแอฟริกาใต้ 
ดูเพิ่ม: 8 กรกฎาคม – 9 กรกฎาคม – 10 กรกฎาคม
จดหมายเหตุ – รายชื่อบทความวันนี้ในอดีต
ชีทที่ระลึก

ชีทที่ระลึกแบบปรุรู
ชีทที่ระลึกแบบไม่ปรุรู
แผ่นตราไปรษณียากรที่ระลึก หรือ ชีทที่ระลึก (souvenir sheet หรือ miniature sheet) เป็นแผ่นแสตมป์อย่างหนึ่ง มีขนาดเล็ก ออกมาสำหรับการสะสมโดยเฉพาะ รอบ ๆ แสตมป์มักมีการพิมพ์ภาพหรือรายละเอียดต่าง ๆ เพิ่มเติมเพื่อความสวยงาม
การจัดเรียงแสตมป์บนชีทที่ระลึกมีมากมายหลายรูปแบบ เช่น - มีแสตมป์เพียงหนึ่งดวง- มีแสตมป์แบบเดียวสองหรือสี่ดวง- มีแสตมป์หลายแบบ แบบละดวงในแผ่นเดียวกัน ดังรูปตัวอย่างทางขวามือ
แสตมป์ในชีทที่ระลึกอาจมีการปรุรู (perforated) หรือไม่ปรุรู (imperforated) ก็ได้ และหลายครั้งมีการออกชีทที่ระลึกทั้งแบบปรุรูและไม่ปรุรูพร้อมกัน
ชีทที่ระลึกสามารถนำมาใช้ได้จริงทางไปรษณีย์ โดยการติดทั้งแผ่นลงบนซอง หรือ ฉีกเอาแสตมป์ออกมา กรณีที่เป็นแบบปรุรู (แต่สูญเสียคุณค่าการสะสมไป) แต่มูลค่าที่ส่ง จะเท่ากับราคาทั้งหมดบนหน้าดวงแสตมป์เท่านั้น ปกติไปรษณีย์จะจำหน่ายชีทที่ระลึกในราคาที่สูงกว่าราคาหน้าดวงทุกดวงในแผ่นรวมกัน
หลายครั้งที่แสตมป์หมดจากไปรษณีย์ แต่ชีทที่ระลึกของชุดเดียวกันยังมีจำหน่าย พ่อค้าขายแสตมป์อาจซื้อชีทที่ระลึกมาฉีกแยกและขายเหมือนแสตมป์ธรรมดา แต่ก็มีหลายชุดที่รายละเอียดบนแสตมป์จริงกับแสตมป์ที่ฉีกจากชีทต่างกันจนเป็นที่สังเกตได้ เช่น ขนาดของฟันแสตมป์ หรือ แนวของลายน้ำ ทำให้แสตมป์ที่ฉีกมาดังกล่าวมีคุณค่าต่อการสะสมต่ำ
ชีทที่ระลึก ถือเป็นของสะสมเกี่ยวข้องกับแสตมป์ที่เป็นที่นิยมมากที่สุดในประเทศไทย ในแต่ละชุดมักมีจำนวนพิมพ์ชีทที่ระลึกอยู่ที่หลักแสน ในขณะที่จำนวนพิมพ์แสตมป์อยู่ที่หลักล้านดวง ส่วนของสะสมอื่น ๆ เช่น ซองวันแรกจำหน่ายผลิตจำนวนเพียงหลักหมื่นเท่านั้น

**แผ่นตราไปรษณียากรพิเศษ**
แผ่นตราไปรษณียากรพิเศษ หรือที่นิยมเรียกว่า ชีทพิมพ์ทับ เป็นชีทที่ระลึกแบบหนึ่ง ซึ่งนำไปจำหน่ายตามงานต่าง ๆ ซึ่งมีไปรษณีย์หรือตัวแทนไปเปิดร้าน แทนที่จะออกแบบแสตมป์และชีทชุดใหม่ ก็พิมพ์โดยเอาแบบของชีทที่ระลึกของแสตมป์ที่เคยออกมาแล้ว มาเพิ่มตราสัญลักษณ์ของงานเข้าไป 
สำหรับของไทย งานต่าง ๆ ที่ทำชีทนี้ มักเป็นงานที่จัดในต่างประเทศ แต่นักสะสมแสตมป์สามารถรับชีทดังกล่าวโดยการสมัครสมาชิกบัญชีเงินฝากและมีคำสั่งรับแผ่นตราไปรษณียากรพิเศษ จะได้ชีทคนละใบ โดยไม่ต้องเดินทางไปต่างประเทศ หรือซื้อจากร้านค้าในราคาที่สูงกว่า

**อ้างอิง**
  Souvenir sheets come in all shapes and sizes date=2008-05-03  by Michael Baadke, Linns.com
หมวดหมู่:แสตมป์
หมวดหมู่:การก่อการร้าย

หมวดหมู่:การเมืองแบ่งตามประเด็น
หมวดหมู่:ความรุนแรง
หมวดหมู่:ความมั่นคงแห่งชาติ
หมวดหมู่:การละเมิดสิทธิมนุษยชน
หมวดหมู่:ภัยจากน้ำมือมนุษย์
หมวดหมู่:รถไฟ

รถที่พ่วงกันเป็นขบวนยาว ขับเคลื่อนโดยมีหัวรถจักรลากให้แล่นไปตามรางเหล็ก
หมวดหมู่:การขนส่งระบบราง
หมวดหมู่:ยานพาหนะ
ล็อกเกอร์บี

ล็อกเกอร์บี (Lockerbie, i; Locarbaidh) เป็นเมืองในดัมฟรีสและแกลโลเวย์ ทางตะวันตกเฉียงใต้ของสกอตแลนด์ ตั้งอยู่ห่างจากกลาสโกว์ไปประมาณ 120 กิโลเมตร และจากชายแดนอังกฤษ 25 กิโลเมตร สำมะโน ค.ศ. 2001 บันทึกประชากรไว้ที่ 4,009 คน เมืองนี้กลายเป็นที่สนใจจากนานาชาติในเดือนธันวาคม ค.ศ. 1988 เมื่อซากแพนแอม เที่ยวบินที่ 103 ตกลงที่นี่หลังการก่อการร้ายผ่านการโจมตีด้วยระเบิดบนเครื่องบิน

**อ้างอิง**

**แหล่งข้อมูลอื่น**
  VisitScotland entry for the Ukrainian POW Chapel
ลอกเกอร์บี
แพนแอม เที่ยวบินที่ 103

แพนแอม เที่ยวบินแพนแอมที่ 103 เกิดระเบิดเหนือเมือง ล็อกเกอร์บี สก็อตแลนด์ ในวันที่ 21 ธันวาคม พ.ศ. 2531 (ค.ศ. 1988) ระเบิดพลาสติก ขนาด 12-16 ออนซ์ (ประมาณ 340-450 กรัม) ถูกจุดระเบิดขึ้นเป็นเหตุให้เครื่องบินตก ทำให้เกิดผู้เสียชีวิต 270 คน (รวมผู้เสียชีวิตที่อยู่บนพื้น 11 คน) จาก 21 ประเทศ เหตุการณ์ครั้งนี้ถูกบันทึกเป็นเหตุการณ์ก่อการร้ายครั้งใหญ่ที่สุดของสก็อตแลนด์

**ดูเพิ่ม**
 แอร์อินเดีย เที่ยวบิน 182

**แหล่งข้อมูลอื่น**
  Archive.org cache of The Pan Am 103 Crash Website Collected information on Pan Am 103 1995–2002-  Syracuse University Pan Am Flight 103 archive date=2006-09-01 -  Syracuse College of Law Lockerbie trial website date=2007-03-31 -  A PA103 timeline, The Washington Post-  A PA103 timeline date=2006-09-02 , Syracuse University-  Article about victim Gretchen Dater and 9/11 victim Jeremy Glick, who both attended the same New Jersey school date=2006-06-28 -  A private investigator's view that terrorism did not destroy PA103 date=2021-01-18 -  "Report on and evaluation of the Lockerbie trial conducted by the special Scottish Court in the Netherlands at Kamp van Zeist" date=2007-09-27  by Dr. Hans Köchler, February 3 2001-  "Report on the appeal proceedings at the Scottish Court in the Netherlands (Lockerbie Court)" by Dr. Hans Köchler, International Progress Organization, March 26 2002-  Police chief—Lockerbie evidence was faked, The Scotsman August 28 2005-  Defense Intelligence Agency Redacted Pan Am Report date=2016-10-21  (response to a FOIA, 11 MB PDF)-  From Lockerbie to Camp Zeist: The Pan Am 103 Trial date=2007-12-06 -  "The New York Times on the Libya-Pan Am 103 Case: A Study in Propaganda Service" Center for Research on Globalization, Québec, Canada-  Inconvenient Truths, Hugh Miles, London Review of Books-  The Lockerbie disaster-  Pre-disaster photos of N739PA, Airliners.net
หมวดหมู่:การวางระเบิดเครื่องบินพาณิชย์
หมวดหมู่:การก่อการร้ายในสหราชอาณาจักร
หมวดหมู่:การก่อการร้ายใน พ.ศ. 2531
หมวดหมู่:อุบัติเหตุทางการบินในประเทศสกอตแลนด์
หมวดหมู่:อุบัติเหตุทางการบินในปี พ.ศ. 2531
หมวดหมู่:อุบัติเหตุของเครื่องบินโบอิง 747
หมวดหมู่:อุบัติเหตุที่เกิดขึ้นกับแพนอเมริกันเวิลด์แอร์เวส์
บั๊ก (แก้ความกำกวม)

บั๊ก อาจหมายถึง- จุดบกพร่อง - ศัทพ์ในทางคอมพิวเตอร์- ภาษาบูกิ  (Buginese language) - รหัสภาษา- แมลง - ศัพท์ในภาษาอังกฤษ หมายถึงสัตว์ที่ไม่มีกระดูกสันหลังในชั้นอินเซคตา
บั๊กซอฟต์แวร์

ไฟล์:First Computer Bug, 1945.jpg|thumb|300px|หน้าบันทึกของคอมพิวเตอร์กึ่งไฟฟ้ากึ่งจักรกลฮาร์วาร์ดมาร์ก II ที่มีมอดซึ่งตายแล้วถูกนำออกมาจากอุปกรณ์ดังกล่าว
บั๊กซอฟต์แวร์ (software bug) หรือเรียกสั้น ๆ ว่า บั๊ก หรือ จุดบกพร่อง หมายถึง ปัญหาที่เกิดขึ้นกับโปรแกรมอันเนื่องมาจากคำสั่งในโปรแกรมนั้น ๆ เอง ซึ่งทำให้การทำงานของโปรแกรมไม่ถูกต้อง มีข้อผิดพลาด หรือไม่ราบรื่นเท่าที่ควร นอกจากปัญหาเกี่ยวกับโปรแกรมแล้ว อาจเป็นปัญหาเกี่ยวกับตัวเครื่องก็ได้
คำนี้มาจากคำว่า bug ที่แปลว่าตัวด้วงหรือตัวแมลง ที่เข้าไปติดอยู่ในสวิตช์ relay ของเครื่องคอมพิวเตอร์ Mark II ทำให้การทำงานขัดข้อง
ส่วนการแก้ไขจุดบกพร่องของโปรแกรมนั้น จะใช้คำว่า ดีบั๊ก (debug)

**ตัวอย่าง**
 ความผิดพลาดทางการคำนวณ เช่น 
** การปัดเศษ ซึ่งอาจทำให้เลขนัยสำคัญคลาดเคลื่อน
** การหารด้วยศูนย์ ซึ่งอาจให้ผลเป็นค่าไม่ใช่จำนวน (NaN (Not a Number)) หรือค่าอนันต์- สภาวะติดตาย (deadlock)- ความผิดพลาดทางวากยสัมพันธ์ (syntax error) เช่น ใช้ x = 5 แทนที่จะใช้ x == 5- ฮาร์ตบลีด (Heartbleed) เป็นบั๊กของ โอเพนเอสเอสแอล

**อ้างอิง**
หมวดหมู่:จุดบกพร่องของโปรแกรม
หมวดหมู่:การเขียนโปรแกรม
เวกเตอร์หนึ่งหน่วย

ในคณิตศาสตร์ เวกเตอร์หนึ่งหน่วย (unit vector) คือ เวกเตอร์ที่มีความยาวเท่ากับ 1 เวกเตอร์หนึ่งหน่วยมักเขียนโดยใช้สัญลักษณ์ "หมวก" กำกับไว้บนตัวอักษร เช่น 
ในปริภูมิแบบยุคลิด ผลคูณจุดของเวกเตอร์หนึ่งหน่วยสองเวกเตอร์มีค่าเท่ากับค่าโคไซน์ของมุมระหว่างเวกเตอร์ทั้งสอง
อนึ่ง เมื่อ  เป็นเวกเตอร์ที่มีความยาวไม่เป็นศูนย์ใด ๆ เรานิยาม เวกเตอร์หนึ่งหน่วยของ  เขียนแทนด้วยสัญลักษณ์  ว่าเป็นเวกเตอร์ที่มีทิศทางเดียวกับ  และมีความยาวเท่ากับ 1 กล่าวคือ

เพื่อความสะดวก เรามักจะกำหนดให้สมาชิกของฐานหลักต่าง ๆ เป็นเวกเตอร์หนึ่งหน่วย ในระบบพิกัดคาร์ทีเซียน 3 มิติ ฐานหลักที่นิยมใช้คือเวกเตอร์หนึ่งหน่วยสามเวกเตอร์ที่มีทิศทางตามแกน , , และ  ซึ่งแทนด้วยสัญลักษณ์ , , และ  ตามลำดับ กล่าวคือ





อย่างไรก็ดี สัญลักษณ์ , , และ  เป็นที่นิยมใช้แทนเวกเตอร์หนึ่งหน่วยสามเวกเตอร์ข้างต้นมากกว่า
ในระบบพิกัดอื่น ๆ เช่น พิกัดเชิงขั้ว หรือพิกัดทรงกลม จะใช้เวกเตอร์หนึ่งหน่วยที่แตกต่างกันไป
หมวดหมู่:พีชคณิตเชิงเส้น
หมวดหมู่:คณิตศาสตร์มูลฐาน
หมวดหมู่:หนึ่ง
ถนนพระจันทร์

ถนนพระจันทร์
ถนนพระจันทร์ (Thanon Phra Chan) เป็นถนนสายหนึ่งในพื้นที่กรุงเทพมหานคร  ในแขวงพระบรมมหาราชวัง เขตพระนคร กรุงเทพมหานคร มีจุดเริ่มต้นตั้งต้นจากถนนหน้าพระธาตุไปสิ้นสุดลงที่ท่าพระจันทร์
ถนนพระจันทร์เป็นถนนที่มีมาตั้งแต่รัชสมัยพระบาทสมเด็จพระพุทธยอดฟ้าจุฬาโลกมหาราช แต่มีลักษณะเป็นถนนพูนดินให้สูงขึ้นยังไม่เป็นลักษณะของการปูอิฐหรือมีทางระบายน้ำ ซึ่งลักษณะเช่นนี้เริ่มสร้างในรัชสมัยพระบาทสมเด็จพระจุลจอมเกล้าเจ้าอยู่หัว ถนนพระจันทร์เป็นถนนเลียบกำแพงพระราชวังบวรสถานมงคลหรือวังหน้าด้านทิศใต้ เริ่มต้นจากปลายถนนหน้าวัดมหาธาตุยุวราชรังสฤษฎิ์บริเวณหน้าพระราชวังบวรสถานมงคลเลียบพระราชวังไปสู่แม่น้ำเจ้าพระยาด้านป้อมพระจันทร์ 
ชื่อถนนพระจันทร์มาจากชื่อป้อมพระจันทร์บนกำแพงเมืองด้านริมแม่น้ำเจ้าพระยา ซึ่งต่อมาได้ถูกรื้อไป ในรัชสมัยพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ขยายถนนเดิมให้กว้างขึ้น ทรงเริ่มสร้างถนนใหม่รอบพระบรมมหาราชวัง และถนนเลียบกำแพงพระนครด้านในจนเชื่อมถึงกัน เริ่มจากถนนเดิมคือ ถนนพระจันทร์ไปถนนพระอาทิตย์ ถนนพระสุเมรุ ถนนมหาไชย ถนนจักรเพชร และถนนมหาราช ซึ่งชื่อถนนเหล่านี้มาจากชื่อป้อมบนกำแพงพระนครทั้งสิ้น
ถนนพระจันทร์ เป็นถนนสายเล็ก ๆ ขนาบไปกับมหาวิทยาลัยธรรมศาสตร์ ด้านท้องสนามหลวงกับกำแพงวัดมหาธาตุยุวราชรังสฤษฎิ์ ริมสองฟากถนนเป็นแหล่งรวมของการเช่าขายพระเครื่อง และวัตถุมงคลต่าง ๆ ในแบบแบกะดิน รวมถึงหมอดูด้วย

**อ้างอิง**
date=2014-11-04

**แหล่งข้อมูลอื่น**
100.490877
หมวดหมู่:ถนนในกรุงเทพมหานคร
หมวดหมู่:ถนนในเขตพระนคร
ท่าพระจันทร์

ท่าพระจันทร์ในยุคปัจจุบัน
ท่าพระจันทร์เมื่อมองจากฝั่งท่าวังหลัง
ท่าพระจันทร์ เป็นท่าเรือริมฝั่งแม่น้ำเจ้าพระยา ตั้งอยู่บริเวณสุดถนนพระจันทร์ ข้างมหาวิทยาลัยธรรมศาสตร์ แขวงพระบรมมหาราชวัง เขตพระนคร กรุงเทพมหานคร ให้บริการเฉพาะเรือข้ามฟากในเส้นทางท่าพระจันทร์-วังหลัง และท่าพระจันทร์-พระปิ่นเกล้า
บริเวณท่าเรือแห่งนี้เคยเป็นที่ตั้งของป้อมพระจันทร์ ซึ่งเป็นป้อมแห่งหนึ่งที่พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้สร้างขึ้นตามแนวกำแพงพระนครด้านตะวันตก ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ใช้บริเวณพระราชวังบวรสถานมงคลเป็นท้องสนามหลวง ถนนหน้าพระธาตุ ป้อมต่าง ๆ รอบกำแพงพระราชวังบวรสถานมงคลถูกรื้อลงหมดรวมถึงป้อมพระจันทร์ด้วย ถนนที่ตัดตรงสู่บริเวณที่เคยเป็นที่ตั้งของป้อมพระจันทร์จึงมีชื่อว่า "ถนนพระจันทร์" และท่าน้ำในบริเวณที่เคยเป็นที่ตั้งของป้อมพระจันทร์จึงเรียกว่า "ท่าพระจันทร์" มาจนถึงปัจจุบัน ใช้เป็นท่าเรือโดยสารซึ่งมีบริษัทเอกชนเป็นผู้ดำเนินกิจการเดินเรือข้ามฟากที่ประมูลมาจากกรุงเทพมหานคร
ปัจจุบัน บริเวณท่าพระจันทร์เป็นแหล่งการค้าที่คึกคักมาก โดยเฉพาะในช่วงเวลาเย็น โดยเป็นที่รู้จักกันดีของการเป็นตลาดพระเครื่องและวัตถุมงคลต่าง ๆ รวมถึงร้านค้า, ร้านอาหาร, ร้านหนังสือต่าง ๆ อีกด้วย

**อ้างอิง**
date=2014-11-04

**แหล่งข้อมูลอื่น**
พระจันทร์
หมวดหมู่:สถานีขนส่งผู้โดยสารในเขตพระนคร
หมวดหมู่:ย่านในเขตพระนคร
หมวดหมู่:เศรษฐกิจของเขตพระนคร
หมวดหมู่:สิ่งก่อสร้างริมแม่น้ำเจ้าพระยา